בחזרה לעתיד 2

פגיעת ה[[ברק במכונית ה"דלוריאן"]]
בחזרה לעתיד 2 (באנגלית: Back to the Future Part II, הופץ בבתי הקולנוע תחת השם חזרה לעתיד חלק II) הוא הסרט השני בטרילוגיית "בחזרה לעתיד" משנת 1989, בהפקת סטיבן ספילברג ובבימויו של רוברט זמקיס.

==עלילה==
===שנת 1985===
עלילת הסרט מתחילה בשנת 1985. סצנת הפתיחה של סרט זה היא סצנת הסיום של הסרט הקודם, בה ד"ר אמט ל. בראון (דוק), מרטי מק'פליי וג'ניפר פרקר נכנסים אל הדלוריאן ונוסעים בזמן אל העתיד בעקבות בעיות משפחתיות הנוגעות בבנו של מרטי.

===שנת 2015===
דוק, מרטי וג'ניפר מגיעים בעזרת דלוריאן המעופפת ל-2015, עולם עם מכוניות מעופפות, הולוגרמות ממוחשבות ורובוטים. דוק מרדים את ג'ניפר כדי שתחשוב שזה היה חלום ומשכיב אותה סמוך למכונית הדלוריאן. מרטי צריך למנוע מבתו ובנו להגיע לכלא, תוך כדי שהוא פוגש את גריף טאנן - נכדו של ביף טאנן. גריף מכנה את מרטי "פחדן" ומרטי מסתבך איתו במרדף שמסתיים בטוב. מרטי רואה אלמנך של תוצאות הספורט בשנים 1950–2000 ומחליט להמר על תוצאות עתידיות עד שדוק תופס את החוברת וזורק אותה לפח.

שוטרות מוצאות את ג'ניפר מחוסרת ההכרה ומביאות אותה לביתם העתידי של מרטי וג'ניפר. בזמן שדוק ומרטי הולכים להציל את ג'ניפר - ביף הזקן גונב מהם את מכונת הזמן, נוסע אל שנת 1955 ביחד עם האלמנך, ומוסר אותו לביף הצעיר, כדי שיתעשר מהימורים על תוצאות ספורט. לאחר מכן - ביף הזקן מחזיר את הדלוריאן למקום ממנה גנב אותה, ולאחר מכן - דוק ומרטי מכניסים אליה את ג'ניפר המעולפת, והשלושה חוזרים לשנת 1985.

===שנת 1985 האלטרנטיבית===
דוק ומרטי חוזרים ל-1985, ומשאירים את ג'ניפר המעולפת על מרפסת ביתה. דוק מסיע את מרטי לביתו, ואז נפרד ממנו. מרטי מגיע לביתו, אך מגלה כי ביתו אינו שלו; הוא מגיע לבניין של ביף, ומגלה כי המציאות של שנת 1985 אותה הכיר השתנתה לחלוטין והיל ואלי הפכה לדיסטופיה כאוטית. ביף הפך למולטי-מיליונר וכעת הוא נשוי לאימו, אשר תלויה בביף בגלל הכסף שברשותו. ג'ורג' מקפליי, אביו של מרטי, מת לפני 12 שנה ומסתבר כי ביף הוא זה שהרג אותו. דוק ומרטי מבינים כי ביף הזקן נסע לאחור בזמן אל ביף הצעיר ומסר לו את חוברת הספורט ומחליטים לחזור לעבר ולמנוע מביף הצעיר להחזיק בחוברת. על מנת שיצליחו במשימה צריך מרטי לשאול את ביף באיזה תאריך נתן לו ביף הזקן את חוברת הספורט, מרטי נדהם לגלות שביף קיבל את החוברת בתאריך 12 בנובמבר 1955 שהוא בדיוק התאריך שבו מרטי ביקר בשנת 1955 והפגיש בין הוריו. דוק ומרטי חוזרים יחדיו בזמן, אל בוקר 12 בנובמבר 1955.

סיקוונס זה של הסרט נחשב למחווה לסרט "אלו חיים נפלאים" של פרנק קפרה.

===שנת 1955===
כשמרטי ודוק מגיעים שנית אל שנת 1955 מזהיר אותו דוק שאסור לו להיפגש עם מרטי הראשון של שנת 1955 מפני שזה עלול לגרום לשיבוש רצף חלל הזמן, אך מנגד דוק כמעט מסתבך ופוגש את עצמו משנת 1955 אך ניצל מזה.

מרטי מסתבך כשהוא מנסה לגנוב את החוברת, ומצליח בסופו של דבר להשיג אותה, אלא שסופת הברקים פוגעת בדוק עם הדלוריאן, ושולחת אותו הרחק לשנת 1885 בזמן שמרטי תקוע ב-1955. לאחר רגע מגיע אל מרטי איש הווסטרן יוניון (ג'ו פלאהרטי) ומוסר למרטי מכתב שהושאר אצלם לפני 70 שנה. מתברר שהמכתב הוא מדוק, שהגיע אל המערב הפרוע וחי שם בתור נפח. בסצנה האחרונה של הסרט מרטי הולך לבקש עזרה מדוק של שנת 1955, שנייה אחרי שהוא שלח את מרטי מהסרט הראשון לעתיד. כשדוק רואה את מרטי הוא מתבלבל כל כך עד שהוא מתעלף במקום.

==שחקנים ודמויות==
{| class="wikitable"
|- bgcolor="#efefef"
!width=110|שם הדמות
!width=110|שם השחקן/ית
!אודות הדמות
|-
| מרטי מק'פליי || מייקל ג'יי פוקס || תיכוניסט בן 17, חובב סקייטבורד ונגינת גיטרה. ידידו הטוב של דוק וחברה של ג'ניפר פארקר. מרטי היה מעורב בתאונת דרכים, שבגינה חייו נהרסו.
|-
| ד"ר אמט ל. בראון (דוק) || כריסטופר לויד || המדען שייצר את מכונת הזמן. שם כלבו הוא "איינשטיין" (על שם הפיזיקאי אלברט איינשטיין).
|-
| ביף טאנן || תומאס פ. וילסון || הבריון השכונתי, ב-2015 ביף הוא זקן, המגלה את מכונת הזמן. ביף הזקן נותן לביף הצעיר חוברת ספורט עתידית, וכך נוצרת מציאות אלטרנטיבית, בה ביף המבוגר שולט בהיל וואלי והורג את ג'ורג' מק'פליי.
|-
| לוריין טאנן || ליאה תומפסון || אמו של מרטי. במציאות האלטרנטיבית, לאחר שביף הורג את ג'ורג' מק'פליי הוא מתחתן עם לוריין, שהופכת לאלכוהוליסטית ודיכאונית.
|-
| ג'ניפר פרקר/מק'פליי || אליזבת שו || חברתו של מרטי; ב-2015 היא אשתו.
|-
| ג'ורג' מק'פליי || ג'פרי וייסמן|| אביו של מרטי. קריספין גלובר שגילם את התפקיד בסרט הראשון מופיע בתפקיד בקטעי ארכיון.
|-
| גריף טאנן || תומאס פ. וילסון || הנכד של ביף, אלים ומזכיר את ביף בילדותו.
|-
| מרטי מק'פליי ג'וניור || מייקל ג'יי פוקס || הבן של מרטי, מרטי ג'וניור היה צריך להגיע לכלא, אך בגלל תקרית ההוברבורד גריף הלך במקומו.
|-
| מרלין מקפליי || מייקל ג'יי פוקס || הבת של מרטי.
|-
| נידלס|| פלי || עמיתו של מרטי בעבודה ב-2015, מסבך אותו במקרה רמאות וגורם לפיטוריו.
|-
|}

==יום בחזרה לעתיד==
ה-21 באוקטובר 2015 מצוין כ"יום בחזרה לעתיד", מאחר שבתאריך זה "ביקרו" מרטי ודוק, בחלקו הראשון של הסרט "בחזרה לעתיד 2". באותו היום הגיעו פוקס ולויד בדמות מרטי ודוק, תוך נסיעה במכונת הזמן דלוריאן, אל אולפן תוכנית האירוח של ג'ימי קימל, וביצעו מערכון לציון ההגעה לתאריך העתידי מהסרט.

==ראו גם==
* בחזרה לעתיד
* בחזרה לעתיד 3

==קישורים חיצוניים==

* 

* [http://www.hayadan.org.il/prediction-of-bakc-to-the-future-2-010517/ באיזה מידה יצליח הסרט "בחזרה לעתיד" לנבא את העתיד הטכנולוגי ב-2015?], הידען, 1 במאי 2011
* 

==הערות שוליים==

קטגוריה:סרטי בחזרה לעתיד
קטגוריה:סרטי 1989
קטגוריה:סרטי מסע בזמן
קטגוריה:סרטי היסטוריה חלופית
קטגוריה:סרטי רוברט זמקיס
קטגוריה:סרטי אולפני יוניברסל
קטגוריה:סרטי המשך אמריקאיים
קטגוריה:סרטים אמריקאיים
קטגוריה:סרטי מדע בדיוני אמריקאיים
קטגוריה:סרטי מדע בדיוני מ-1989